
Nr. 22/733/ 2.02.2011


Biroul Permanent

al

Camerei  Deputaţilor

Vă înaintăm, alăturat, raportul asupra Proiectului de Lege privind aprobarea Ordonanţei de urgenţă a Guvernului nr.92/2010 pentru modificarea şi completarea Ordonanţei de urgenţă a Guvernului nr.9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, finanţate din instrumentele structurale ale Uniunii Europene alocate României, precum şi pentru reglementarea unor măsuri privind majorarea capitalului social al Fondului Naţional de Garantare a Creditelor pentru Întreprinderi Mici şi Mijlocii S.A.-I.F.N.,  trimis comisiei noastre pentru examinare pe fond, cu adresa Biroului Permanent nr.PL.x  842 din 13 decembrie 2010.
	PREŞEDINTE,

Viorel ŞTEFAN


Parlamentul  României

	Bucureşti,    

Nr. 22/ 733/ 2.02.2011


RAPORT  
asupra proiectului de Lege privind aprobarea Ordonanţei de urgenţă a Guvernului nr.92/2010 pentru modificarea şi completarea Ordonanţei de urgenţă a Guvernului nr.9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, finanţate din instrumentele structurale ale Uniunii Europene alocate României, precum şi pentru reglementarea unor măsuri privind majorarea capitalului social al Fondului Naţional de Garantare a Creditelor pentru Întreprinderi Mici şi Mijlocii S.A.-I.F.N.
Cu adresa nr.PL.x 842 din 13 decembrie 2010, Biroul Permanent,  în temeiul art.95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond Comisia pentru buget, finanţe şi bănci  cu   proiectul de Lege privind aprobarea Ordonanţei de urgenţă a Guvernului nr.92/2010 pentru modificarea şi completarea Ordonanţei de urgenţă a Guvernului nr.9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, finanţate din instrumentele structurale ale Uniunii Europene alocate României, precum şi pentru reglementarea unor măsuri privind majorarea capitalului social al Fondului Naţional de Garantare a Creditelor pentru Întreprinderi Mici şi Mijlocii S.A.-I.F.N.
La întocmirea prezentului raport, în conformitate cu art.97 din Regulamentul Camerei Deputaţilor, Comisia a avut în vedere:

· avizul favorabil al Consiliului Legislativ, cu observaţii şi propuneri,  transmis cu adresa nr1230/14.10.2010;
· avizul negativ al Comisiei pentru drepturile omului, culte şi problemele minorităţilor naţionale;
· avizul favorabil al Comisiei pentru administraţie publică, amenajarea teritoriului şi echilibru ecologic;
· avitul favorabil al Comisiei pentru învăţământ, ştiinţă, tineret şi sport;
· avizul favorabil al Comisiei juridice, de disciplină şi imunităţi.
Proiectul de lege are ca obiect de reglementare aprobarea Ordonanţei de urgenţă a Guvernului nr.9/2010 prin care s-au reglementat atât beneficiarii Programului de sprijin, respectiv, unităţi administrativ-teritoriale, instituţii de învăţământ superior de drept public acreditate, instituţii de cercetare-dezvoltare de drept public acreditate şi operatori regionali/locali de servicii de alimentare cu apă şi canalizare cât şi condiţiile pe care trebuie să le îndeplinească aceste entităţi.
De asemenea, se reglementează majorarea capitalului social al Fondului Naţional de Garantare a Creditelor pentru Întreprinderi Mici şi Mijlocii în anul 2010 cu suma de 419.880.000 lei, sumă care se suportă din bugetul Ministerului Economiei şi Mediului de Afaceri pentru anul 2010.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterile comisiei a participat ca invitat  în conformitate cu prevederile art.55 din Regulamentul Camerei Deputaţilor, din partea Ministerului Finanţelor Publice, doamna Ichim Magdalena - consilier superior.

La lucrările comisiei au participat  36 deputaţi, din totalul de  39  membri ai comisiei.
Raportul comisiei a fost adoptat cu  unanimitate de voturi. 
Proiectul de Lege  a fost  adoptat de Senat  în şedinţa din data din 8 decembrie 2010.
Proiectul de lege, potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, este de competenţa decizională a Camerei Deputaţilor.
În urma dezbaterii  proiectului de Lege privind aprobarea Ordonanţei de urgenţă a Guvernului nr.92/2010 pentru modificarea şi completarea Ordonanţei de urgenţă a Guvernului nr.9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, finanţate din instrumentele structurale ale Uniunii Europene alocate României, precum şi pentru reglementarea unor măsuri privind majorarea capitalului social al Fondului Naţional de Garantare a Creditelor pentru Întreprinderi Mici şi Mijlocii S.A.-I.F.N., în şedinţa din data de 2 februarie 2011, comisia propune supunerea spre dezbaterea şi adoptarea Plenului Camerei Deputaţilor a unui raport favorabil al proiectului de lege în forma Senatului.
	PREŞEDINTE,

 Viorel ŞTEFAN
	SECRETAR,

Iuliu NOSA


Şef serviciu:
Consilier parlamentar, Gica Roşu

                                                                  Întocmit: Consilier,  Luminiţa Ghiorghiu

